Съюза и държавата членка на флага за ареста и/или задържането на всеки риболовен кораб, който притежава разрешение за риболов съгласно Споразумението.
 б)
 В рамките на дванадесет (12) часа островите Кук предават копие от доклада от инспекцията с подробности за обстоятелствата и причините, довели до ареста и/или задържането, на Съюза и държавата членка на флага.
 3. Процедура за обмен на информация в случай на арест и/или задържане
 а)
 Като се спазват сроковете и съдебните производства, предвидени в националното законодателство на островите Кук по отношение на арест и/или задържане, след получаване на горната информация се провежда консултативна среща между представители на Съюза и на островите Кук, на която е възможно да присъства представител на съответната държава членка.
 б)
 По време на срещата страните обменят всяка полезна информация или документация, която може да допринесе за изясняване на фактите. Корабособственикът или неговият агент бива информиран за резултатите от срещата и за всички мерки, произтичащи от ареста и/или задържането.
 4. Уреждане на арест и/или задържане
 а)
 Прави се опит за уреждане по взаимно съгласие на спора във връзка с предполагаемото нарушение. Тази процедура завършва не по-късно от три (3) работни дни след ареста и/или задържането в съответствие с националното законодателство на островите Кук.
 б)
 При уреждане по взаимно съгласие сумата, която трябва да се заплати, се определя чрез позоваване на националното законодателство на островите Кук. Ако уреждане по взаимно съгласие не е възможно, се започва съдебно производство.
 в)
 Корабът се пуска и капитанът се освобождава от отговорност веднага щом задълженията, произтичащи от уреждането по взаимно съгласие, са изпълнени или законната гаранция е изплатена.
 5. Органът на Съюза и Делегацията биват информирани за заведени съдебни дела и наложени санкции.
 Глава VI
 Сътрудничество в борбата с ННН риболов
 1. С цел да се засили наблюдението на риболова и борбата срещу ННН риболова капитаните на корабите на Съюза се стремят да сигнализират за присъствието на всеки друг риболовен кораб в риболовните води на островите Кук.
 2. Когато капитанът на кораб на Съюза наблюдава риболовен кораб, извършващ дейности, които може да представляват ННН риболов, той събира възможно най-изчерпателна информация за кораба и неговата дейност към момента на наблюдението. Докладите от наблюдението се изпращат незабавно на компетентния орган на островите Кук с копие до ЦНР на държавата на флага.
 3. Органът на отровите Кук изпраща възможно най-бързо на Съюза всеки доклад от наблюдението, с който разполага и който се отнася за риболовни кораби, извършващи дейности, които може да представляват ННН дейност в риболовните води на островите Кук.
 Допълнения към настоящото приложение
 Допълнение 1 —
 Координати за връзка с компетентните органи
 Допълнение 2 —
 Формуляр за заявление за разрешение за риболов
 Допълнение 3 —
 Страница на риболовния дневник
 Допълнение 4 —
 Образци за формата на съобщения и доклади
 Допълнение 1
 Координати за връзка с компетентните органи
 Координати за връзка на ЕС
 1.
 Органи на Съюза
 Адрес
 :
 Mare B3 — Bilateral Agreements and Fisheries Control in International Waters („Морско дело и рибарство“ B3 — Двустранни споразумения и контрол на рибарството в международни води)
 Rue Joseph II, 79, 01/079
 1049 Brussels
 Електронна